Camera de pe dreapta, cum intri în spațiul care se vrea muzeal, are puține piese de mobilier: un birou pe care sînt aliniate patru telefoane fixe, din anii ’80; un televizor cu lămpi, pe care e pus cu subînțeles un pește din sticlă, de epocă; o masă cu vreo șase scaune tari, din placaj; un pat de fier, de cazarmă sau de tabără de copii din vremea comunismului, după caz; o hartă a țărilor comuniste din estul Europei; o mică bibliotecă plină de cărți cu cuvîntările lui Ceaușescu.